Soņa Grafa

Soņa Grafa (; arī Grafa-Stīvensone; , Minhene - , Ņujorka) bija vācu izcelsmes ASV šahiste. FIDE starptautiskā meistare (WIM, 1950).

 Biogrāfija 
1930. gados bija viena no vadošajām šahistēm un praktiski vienīgā, kura spēja izrādīt konkurenci tālaika neapšaubāmajai sieviešu šaha līderei Verai Menčikai. 1934. un 1937. gadā nospēlēja divus mačus ar Menčiku, kuros abos gan cieta zaudējumus ar attiecīgi 1:3 un 4½:11½.Campeonato del mundo femenino 1936. gadā uzvarējusi sieviešu šaha turnīrā Zemmeringā. 1937. gadā Stokholmā kopā ar Mildu Lauberti dalījusi 3.-4. vietu Pasaules sieviešu šaha čempionātā aiz uzvarētājas Veras Menčikas un otrās vietas ieguvējas Klaričes Benini.Campeona del Mundo Estocolmo 1937 1937. gadā turnīrā Prāgā nospēlējusi neizšķirti ar spēcīgo Igaunijas lielmeistaru Paulu Keresu. 1939. gada Pasaules sieviešu šaha čempionātā Buenosairesā kļuvusi par vicečempioni, ieņemot 2. vietu aiz Menčikas. Tajā laikā antinacistisku uzskatu dēļ atteikusies spēlēt zem nacistiskās Vācijas karoga un palikusi uz dzīvi Argentīnā.

1947. gadā apprecējusies ar amerikāņu jūrnieku Vernonu Stīvensonu un pārcēlusies uz dzīvi Losandželosā. 1951. gadā pārim piedzimis dēls Aleksandrs. 1950. gadu otrajā pusē Grāfa atgriezusies šaha turnīros. Pēc dalītas 2.-3. vietas ASV zonas turnīrā 1954. gadā izcīnījusi tiesības piedalīties pretendentu turnīrā, kur 1955. gadā Maskavā palikusi 13. vietā. Divas reizes uzvarējusi ASV sieviešu šaha čempionātos (1957, 1964).U.S. Women's Champions Pāragri mirusi pēc smagas aknu slimības.

2016. gadā iekļauta "Pasaules šaha slavas zālē".World Chess Hall of Fame (Pasaules šaha slavas zāle) 

 Atsauces 

 Ārējās saites 



Kategorija:1908. gadā dzimušie
Kategorija:1965. gadā mirušie
Kategorija:Argentīnas šahisti
Kategorija:ASV šahisti
Kategorija:Vācijas šahisti
Kategorija:Minhenē dzimušie